CELEX: C2005/281/11
Language: da
Date: 2005-11-12 00:00:00
Title: Sag C-315/05: Anmodning om præjudiciel afgørelse forelagt ved kendelse afsagt den 12. juli 2005 af Guidice di pace di Monselice i sagen Lidl Italia Srl mod Comune di Arcole (Verona)

12.11.2005   
            
            
               DA
            
            
               Den Europæiske Unions Tidende
            
            
               C 281/6
            
         Anmodning om præjudiciel afgørelse forelagt ved kendelse afsagt den 12. juli 2005 af Guidice di pace di Monselice i sagen Lidl Italia Srl mod Comune di Arcole (Verona)
   (Sag C-315/05)
   (2005/C 281/11)
   Processprog: italiensk
   Ved kendelse afsagt den 12. juli 2005, indgået til Domstolens Justitskontor den 12. august 2005, har Guidice di pace di Monselice i sagen Lidl Italia Srl mod Comune di Arcole (Verona) forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               1)
            
            
               Skal Europa-Parlamentets og Rådets direktiv 2000/13/EF (1) af 20. marts 2000 — om indbyrdes tilnærmelse af medlemsstaternes lovgivning om mærkning af og præsentationsmåder for levnedsmidler samt om reklame for sådanne levnedsmidler — hvad angår de færdigpakkede varer efter artikel 1 i direktiv 2000/13/EF fortolkes således, at de almindeligt formulerede krav heri, navnlig kravene i artikel 2, 3 og 12, skal anses for udelukkende at være pålagt producenten af det færdigpakkede levnedsmiddel?
            
         
               2)
            
            
               Såfremt der svares bekræftende på det første spørgsmål, spørges: Skal artikel 2, 3 og 12 i direktiv 2000/13/EF fortolkes således, at de udelukker, at den almindelige distributør, der er etableret i en medlemsstat, af en færdigpakket vare (som defineret i artikel 1 i direktiv 2000/13/EF) hidrørende fra en erhvervsdrivende etableret i en anden medlemsstat, kan anses for ansvarlig for en overtrædelse fastslået af en offentlig myndighed, bestående i uoverensstemmelse vedrørende værdien (i denne sag alkoholindholdet) som angivet af producenten på etiketten af det færdigpakkede levnedsmiddel, og følgelig sanktioneres, selv om nævnte almindelige distributør nøjes med at forhandle levnedsmidlet, således som det er mærket af producenten heraf?
            
         
      (1)  EFT L 109 af 6.5.2000, s. 29.